Η μέτρια κατανάλωση καφέ, δηλαδή ένα με δύο φλιτζάνια την ημέρα επιτρέπεται κατά τον θηλασμό. Προσπαθήστε να απέχει η ώρα που θα πιείτε καφέ από τον επόμενο θηλασμό και παρατηρείστε το μωρό σας. Αν φαίνεται νευρικό και εκνευρισμένο σημαίνει ότι η ποσότητα καφεΐνης ήταν πολύ γι αυτό, επομένως μειώστε την στον επόμενο καφέ. Σε κάθε δυάδα μητέρας-μωρού η ποσότητα καφεΐνης που μπορεί να καταναλωθεί χωρίς πρόβλημα είναι διαφορετική και εξαρτάται από διάφορους παράγοντες, όπως η ικανότητα της μητέρας να μεταβολίζει την καφεΐνη, το βάρος και η ηλικία του μωρού, καθώς και η συχνότητα των θηλασμών. Πειραματιστείτε για να βρείτε τη δική σας ισορροπία.